বিএনপি মহাসচিব বলেন, গভীর রাতে বাসার দরজা ভেঙ্গে র‌্যাব উঠিয়ে নিয়ে যাওয়ার মাধ্যমে বিএনপি জাতীয় নির্বাহী কমিটির সদস্য মেজর (অবঃ) মিজানুর রহমান, সরকারের প্রতিহিংসার শিকার হয়েছেন। কারণ, তিনি রাজনীতিতে সক্রিয় ও বিএনপি’র সকল কর্মসূচিতে অংশগ্রহণ করেন। দেশে আইন কানুনের বালাই নেই, একটি গণতান্ত্রিক রাষ্ট্রে আইনের শাসন ও বিচার বিভাগের স্বাধীনতা বলতে যা বোঝায় তা এখন পুরোপুরি বিলুপ্ত হয়ে গেছে। মানবতাবিরোধী সকল কর্মকা-ে আইন শৃঙ্খলা রক্ষাকারী বাহিনী ও সরকার দলীয় সন্ত্রাসীদের ব্যবহার করা হচ্ছে। দলমত নির্বিশেষে সকলে বর্তমান ভয়াবহ দু:শাসনের বিরুদ্ধে প্রতিরোধ গড়ে তুলতে না পারলে গণতান্ত্রিক শক্তিসহ সকলের অস্তিত্ব হুমকির মুখে পড়বে। বিএনপি মহাসচিব অবিলম্বে বিএনপি জাতীয় নির্বাহী কমিটির সদস্য মেজর (অবঃ) মিজানুর রহমানের নি:শর্ত মুক্তির জোর দাবি জানান।